คัมภีร์แห่งโบบ้า เฟตต์

คัมภีร์แห่งโบบ้า เฟตต์ () เป็นภาพยนตร์ชุดทางโทรทัศน์แนวคาวบอยอวกาศ (space western) จากประเทศสหรัฐอเมริกา สร้างสรรค์โดยจอน ฟาฟโร ออกฉายผ่านบริการสตรีมมิงดิสนีย์พลัส เป็นส่วนหนึ่งของเรื่องแต่งชุดสตาร์ วอร์ส ดำเนินเรื่องหลังเหตุการณ์ใน การกลับมาของเจได (ค.ศ. 1983) และเป็นภาคแยกของภาพยนตร์ชุดเรื่องเดอะแมนดาลอเรียน ในเรื่องนี้ โบบ้า เฟตต์ ซึ่งเป็นอดีตนักล่าเงินรางวัลที่เคยมีบทบาทในเนื้อเรื่องอื่นๆ ของสตาร์ วอร์สได้ตั้งตนเป็นหัวหน้าแก๊งมาเฟีย เหตุการณ์ในเรื่องเกิดขึ้นคู่ขนานไปกับเหตุการณ์ในเดอะแมนดาลอเรียนและภาพยนตร์ชุดเรื่องอื่นๆ เช่นอาโซกา